# Channa pleurophthalma

Channa pleurophthalma és una espècie de peix de la família dels cànnids i de l'ordre dels perciformes.

## Descripció

* Els adults fan 40 cm de llargària màxima i presenten un color verd iridescent metàl·lic, 3-4 ocels de color groc a taronja amb el centre negre al cos, un ocel addicional tant a l'opercle com a la base de l'aleta caudal i àrees ataronjades a la base de les aletes anal i caudal. Els exemplars joves mostren un patró reticular de 4-6 línies longitudinals interrompudes sobre el cos i taques negres i tènues, les quals amb el temps esdevindran ocels.
* Té una sola filera de dents canines al prevòmer i una única filera de dents petites i una altra de 4-5 canines als palatins.
* Té escates a la regió gular del cap. Línia lateral amb 57-58 escates. 5½ files d'escates entre la línia lateral i la base anterior de l'aleta dorsal.
* 40-43 radis a l'aleta dorsal i 28-31 a l'anal.

## Reproducció

És, probablement, un constructor de nius, igual que altres espècies de cànnids.

## Alimentació

No n'hi ha gaire informació, però hom creu que, com a adult, és un depredador.

## Hàbitat i distribució geogràfica

És un peix d'aigua dolça (pH 6-7,5), bentopelàgic i de clima tropical, i viu al sud-est de Sumatra, i al sud i al sud-oest de Borneo, incloent-hi els rius Kapuas i Barito.

## Observacions

És inofensiu per als humans, venut com a aliment als mercats de Sumatra i Borneo, i es troba entre les dues espècies de peixos ornamentals de més alt preu.

## Referències

* 1 2 Catalogue of Life (anglès)
* ↑ The Taxonomicon (anglès)
* ↑ Tan, H. H. i P. K. L. Ng, 2005. The labyrinth fishes (Teleostei: Anabantoidei, Channoidei) of Sumatra, Indonesia. Raffles Bull. Zool. Supplement (13):115-138.
* 1 2 3 Courtenay, W. R., Jr. i J. D. Williams, 2004. Snakeheads (Pisces, Channidae) -- a biological synopsis and risk assessment. Circular, U. S. Department of the Interior, Geological Survey, núm. 1251: i-v + 1-143. «PDF».
* 1 2 3 Kottelat, M., A. J. Whitten, S. N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.
* 1 2 3 FishBase (anglès)
* ↑ 2004-6 Aquaticcommunity.com (anglès)
* ↑ Roberts, T. R., 1989. The freshwater fishes of Western Borneo (Kalimantan Barat, Indonesia). Mem. Calif. Acad. Sci. 14:210 p.
* ↑ Kottelat, M. i E. Widjanarti, 2005. The fishes of Danau Sentarum National Park and the Kapuas Lakes area, Kalimantan Barat, Indonesia. Raffles Bull. Zool. Supplement (13):139-173.
* ↑ GBIF (anglès)
* ↑ Dudley, R. G., 2000. The fishery of Danau Sentarum: Borneo Research Bulletin, v. 30, p. 261-306.
* ↑ Lee, P. G. i Ng, P. K. L., 1991. The snakehead fishes of the Indo-Malayan Region: Nature Malaysiana, v. 16, núm. 4, p. 113-129.
* ↑ Ng, P. K. L. i Lim, K. K. P., 1990. Snakeheads (Pisces: Channidae): Natural, history, biology and economic importance: Essays in Zoology, Papers Commemorating the 40th Anniversary of the Department of Zoology, National University of Singapore, p. 127-152.

## Bibliografia

* Anònim, 1999. Base de dades de la col·lecció de peixos del Museu d'Història Natural de Londres. Londres, la Gran Bretanya.
* Anònim, 2000. Col·lecció ictiològica del Museu Zoològic d'Hamburg (Zoologisches Museum Hamburg). Divisió d'Ictiologia i Herpetologia. Museu Zoològic d'Hamburg (ZMH).
* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2001. Base de dades de la col·lecció de peixos del Museu de Zoologia de la Universitat de Copenhaguen. Museu Zoològic de la Universitat de Copenhaguen.
* Benziger, A., S. Philip, R. Raghavan, P. H. Anvar Ali, M. Sukumaran, J. C. Tharian, et al., 2011. Unraveling a 146 years old taxonomic puzzle: validation of Malabar snakehead, species-status and its relevance for channid systematics and evolution. PLoS ONE, v. 6 (núm. 6): 1-12.
* Musikasinthorn, P., 2000. Channa aurantimaculata, a new channid fish from Assam (Brahmaputra River basin), India, with designation of a neotype for Channa amphibeus (McClelland, 1845). Ichthyological Research, v. 47 (núm. 1): 27-37.
* Musikasinthorn, P. i Y. Taki, 2001. Channa siamensis (Günther, 1861), a junior synonym of Channa lucius (Cuvier "in" Cuvier and Valenciennes, 1831). Ichthyological Research, v. 48 (núm. 3): 319-324.
* Vierke, J., 1991. Ein farbenfroher neuer Schlangenkopffisch aus Assam: Channa bleheri spec. nov. Das Aquarium, v. 25 (núm. 259): 20-24.
* 伍汉霖. 拉汉世界鱼类系统名典 (en xinès). 中国海洋大学出版社, 2017. ISBN 978-7-5670-1538-8.

## Enllaços externs

* AQUATAB (txec)
* BioLib (anglès)